Bejeweled

"**Bejeweled**" הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-21 באוקטובר 2022 לאור חברת התקליטים ריפבליק רקורדס כרצועה התשיעית מתוך אלבום האולפן העשירי של סוויפט, *[[Midnights]]*. נכתב והופק על ידי סוויפט וג'ק אנטונוף, ונחשב לשיר פופ, דיסקו וסינת'-פופ, העוסק בהכרה של כל אדם בערך העצמי האינדיבידואלי שיש בו.

"Bejeweled" יצא לאור כסינגל שיווקי, והפך ב-25 באוקטובר לזמין עבור הורדה דיגיטלית דרך האתר הרשמי של סוויפט לפרק זמן מוגבל. המבקרים ציינו לטובה את מילותיו ואת חזרתה של סוויפט למוזיקת הפופ. כמו כן, הם שיבחו את הפקתו האופטימית והקצבית שלו, ואת העוצמה שהוא מקרין. הווידאו קליפ הרשמי שלו פוסרם בערוץ היוטיוב של הזמרת ב-25 באוקטובר, והוא נחשב למעין גרסה קומית לסיפור הילדים "סינדרלה". בסרטון כיכבו לצד סוויפט ואנטונוף השחקנית האמריקאית לורה דרן, להקת חיים, דיטה וון טיז ופת' מקגראת'. הוא כולל כמה ביצי פסחא, המרמזים על הפרויקט המוזיקלי הבא של סוויפט, שעל פי ההשערות המובילות מדובר היה ב-*[[Speak Now (Taylor's Version)]]*. הוא הגיע למקום השישי בבילבורד הוט 100, וצורף לרשימת השירים של סיבוב ההופעות השישי של הזמרת, "The Eras Tour".

## רקע
[ממוזער|150px|ימין|[ג'ק אנטונוף הפיק את האלבום *Midnights*, וכן גם את הרצועה "Vigilante Shit".]]
ב-28 באוגוסט 2022, בעת נאום זכייתה בפרס קליפ השנה עבור *[[All Too Well: The Short Film]]* בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, *Midnights*, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום *[[1989 (אלבום)|1989]]* ב-2014, ישתתף בהפקת האלבום הנוכחי. החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים. בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של *Midnights*. בפרק השביעי, שפורסם כמה ימים לאחר מכן, הכריזה סוויפט על כותרת השיר, "Bejeweled".

## ניתוח מוזיקלי
מבקרי המוזיקה העכשווית תיארו את הסוגה המוזיקלית של "Bejeweled" כדיסקו וסינת'-פופ. הפקתו משלבת מוטיבים רבים מהז'אנר האלקטרוני, שבאים לידי ביטוי לרוב על ידי סינתיסייזר מסוג ג'ונו 6. המילים עוסקות סביב ערכם הפנימי של בני האדם. הדוברת מזהירה את מושא אהבתה לשים לב אליה ולרצונותיה לפני שייפרדו. סוויפט הצהירה ש-"Bejeweled" משמש גם כמטאפורה עבור חזרתה למוזיקת הפופ לאחר הוצאת האלבומים *[[Folklore (אלבום של טיילור סוויפט)|Folklore]]* ו-*[[Evermore (אלבום)|Evermore]]*, המתאפיינים כיצירות אינדי-פולק.

## הוצאה לאור
ב-16 באוקטובר פרסמה סוויפט סרטון קצר בשם "Midnights Manifest" ברשתות החברתיות המפרט את האירועים המתוכננים לקראת הוצאת האלבום *Midnights*. על פי המוצגים, ב-21 באוקטובר יפורסם וידאו קליפ ל-"Anti-Hero" וב-25 באוקטובר יפורסם קליפ נוסף ל"רצועה נוספת". הזמרת אישרה מאוחר יותר כי מדובר על השיר "Bejeweled". ב-20 באוקטובר שודרו קטעים ממנו בטריילר של פריים וידאו ל-*Thursday Night Football*. בסרטון כיכבו לצד סוויפט ואנטונוף השחקנית האמריקאית לורה דרן, להקת חיים, דיטה וון טיז ופת' מקגראת'.

"Bejeweled" יצא לאור לצד שלוש-עשרה הרצועות המקוריות של *Midnights* ושירי בונוס שנכללו במהדורת ה-*3am Edition* ב-21 באוקטובר 2022 דרך חברת התקליטים ריפבליק רקורדס. ב-25 באוקטובר הפך לזמין עבור הורדה דיגיטלית באתר האינטרנט של סוויפט. גרסה אינסטרומנטלית שלו פורסמה יומיים לאחר מכן באותה מתכונת. הזמרת ביצעה אותו לראשונה במופע הראשון של סיבוב ההופעות שלה, "The Eras Tour", שנערך בגלנדייל שבאריזונה, כחלק מרשימת השירים.

## ביקורות
[ממוזער|סוויפט מבצעת את "Bejeweled" במהלך [סיבוב ההופעות השישי שלה, "The Eras Tour".|312x312 פיקסלים]]
"Bejeweled" זכה לשבחים מפי מבקרי המוזיקה העכשווית. בריטני ספנוס מ-*[[Rolling Stone]]* תיארה אותו כ"נהדר", וטענה כי סוויפט מציגה את עצמה בתור הפרס הטוב ביותר שגבר יכול לקבל. רוב שפילד טען כי מדובר בגרסה קצבית של "Mirrorball". בנוסף חשב כי דמותה של האישה מ-"Tolerate It" סוף סוף זוכה להשתחרר לחופש ב-"Bejeweled". ג'ייסון ליפשוץ מ-*[[Billboard]]* סבר כי מדובר בשיר "מושלם", שמתאר בצורה הטובה ביותר את שנות הניסיון הרבות של סוויפט ככותבת. הלן בראון מ-*[[The Independent]]* כתבה: . קארל וילסון מ-*[[Slate]]* ציין לטובה את השימוש הנכון, לטענתו, בסינתיסייזרים בתהליך ההפקה. הוא טען כי הטכניקה שהשתמש אנטונוף מזכירה את מנגינתו של ג'ורג'ו מורודר האיטלקי.

## וידאו קליפ
הווידאו קליפ הרשמי של "Bejeweled", שבוים על ידי סוויפט, הוקרן בבכורה בערוץ היוטיוב Vevo בשעה 00:00 EDT ב-25 באוקטובר. הוא מכיל ביצי פסחא רבים, המתייחסים לעבודות הקודמות שלה, ובמיוחד לאלבום *[[Speak Now]]* משנת 2010. ב-5 במאי 2023 הוכרז *[[Speak Now (Taylor's Version)]]* כהקלטה החוזרת הבאה שתצא לאור ב-7 ביולי. עלילת הקליפ היא מעין פארודיה קומית לסיפור הילדים "סינדרלה".

### עלילה
ממוזער|250px|סצנת המעלית: מספרי הלחצנים של הקומות מייצגים את אלבומיה של סוויפט שהוציאה במרוצת הקריירה שלה. לכל קומה ישנה את הצבע שלה, באותו אופן בו כל אחד מאלבומיה של הזמרת אופיין בצבע משלו.|ימין
סוויפט מגלמת את דמותה של סינדרלה, המכונה בשם "האוס וונץ'". אמה המרושעת, לורה דרן, ואחיותיה, חברות להקות חיים, לועגות לה ואף מכריחות אותה לקרצף את רצפת הבית. כשהן עוזבות לנשף היא פותחת שעון כיס, שמורה על השעה חצות. את הבית השני שרה בתוך מעלית מוזהבת בסגנון אר דקו בדרכה לנשף בקומה השלישית של גורד השחקים בה היא מתגוררת. לוח הקומות במעלית מייצג את אלבומיה של סוויפט לאורך השנים, והוא ממוספר מאחת עד שלוש עשרה. כל כפתור צבוע בהתאם לצבע האלבום שאותו הוא מייצג (לדוגמה, הכפתור המורה על הקומה הרביעית מייצג את האלבום *[[Red (אלבום של טיילור סוויפט)|Red]]*, והוא צבוע בצבע אדום). הכפתור השלושה-עשר צבוע בצבע סגול, שמרמז על *Speak Now (Taylor's Version)* כהקלטה החוזרת הבאה של סוויפט.

לאחר מכן עוברת סוויפט דרך מלאה באבני חן שנופלות מהשמיים. היא מורידה את גלימתה, וחושבת תלבושת ריקוד שחורה. אבני החן נופלות למקומן על בגד הגוף ועל המגפיים שלה, ומתחברים צמיד ושרשרת סביב מפרק כף היד והצוואר של הזמרת. ביציאתה מהמעלית לקומה החמישית (רמז שלאחר *Speak Now (Taylor's Version)* ייצא לאור **) היא נועדת עם אלת היופי, אותה מגלמת דיטה פון טיז. שתיהן לובשות בגדי גוף מנצנצים בצבע כסף, המזכירים את בגדיה של סוויפט בקליפ של "Wildest Dreams". הן נכנסות לתוך כוסות מרטיני ענקיות, רוקדות ושופכות עליהן מים. לבסוף עולה סוויפט לקומה ה-13, ונכנסת אל תוך בימת הנשף באמצעות שעון היורד מהתקרה. היא מוקפת ברקדניות ומעוטרת במגוון תכשיטים. הופעתה מהממת את האם החורגת ואת אחיותיה, ומרשים את "המלכה פאט" (פאט מקגראת'). היא מאלצת את סוויפט לבדר את בנה הנסיך, ג'ק אנטונוף, והוא מציע לה נישואין. אך זו דוחה את הצעתו ונעלמת. הקליפ מסתיים ביציאתה של סוויפט לחלון הארמון, כשלושה דרקונים עפים סביבה. בתחילתו של "Bejeweled" מתנגנת גרסה תזמורתית ל-"Enchanted", ואילו בסופו נשמעת אותה גרסה ל-"Long Live".

## הצלחה מסחרית
לאחר יציאתו של *Midnights* הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Bejeweled" דורג באותו שבוע במקום השישי עם 35.5 מיליון השמעות בשירותי הזרמת המוזיקה, 16,100 עותקים דיגיטליים ו-1.6 מיליון השמעות איירפליי ברדיו. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל, עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. גם את השבוע השני שלו בהוט 100 בילה בעשרת השירים העליונים לצד "Lavender Haze", "Anti-Hero" ו-"Midnight Rain".

### פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:וידאו קליפים שבוימו על ידי טיילור סוויפט
קטגוריה:שירים על ביגוד ואופנה
סינדרלה
קטגוריה:שירים על יהלומים
קטגוריה:שירים על כסף
קטגוריה:שירי דיסקו אמריקאיים
קטגוריה:שירי סינת'-פופ אמריקאיים
קטגוריה:שירי פלטינה באוסטרליה